**NOTĂ INFORMATIVĂ**

la proiectul ordinului Serviciului Vamal cu privire la aprobarea declarației vamale a călătorului și a foii complementare, cerințelor pentru formularul declarației vamale a călătorului și instrucțiunea de completare, depunere și validare a declarației vamale a călătorului

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul ordinului Serviciului Vamal cu privire la aprobarea declarației vamale a călătorului și a foii complementare, cerințelor pentru formularul declarației vamale a călătorului și instrucțiunea de completare, depunere și validare a declarației vamale a călătorului a fost elaborat de către Serviciul Vamal de pe lângă Ministerul Finanțelor al Republicii Moldova. |
| **2.** **Condițiile ce au impus elaborarea proiectului de act normativ şi finalitățile urmărite** |
| Elaborarea proiectului respectiv este argumentat de necesitatea dezvoltării cadrului normativ secundar pentru punerea în aplicare a Regulamentului de punere în aplicare a Codului vamal, nr.92/2023.  Respectiv, prin prisma Hotărârii de Guvern nr.92/2023 cu privire la punerea în aplicare a Codului vamal, Serviciul Vamal este împuternicit cu competențe pentru elaborarea și stabilirea procedurilor aprobate de Regulamentul de punere în aplicare a Codului Vamal.  Potrivit actelor normative vizate Serviciul Vamal a elaborat proiectul ordinului menționat, destinat călătorilor pentru declararea bunurilor aflate în bagajele personale prin declarația vamală și foaia complementară. Deși dispozițiile pct. 295 din Regulamentului de punere în aplicare a Codului vamal, nr.92/2023, stabilește că Serviciul Vamal va elabora forma cu datele declarației vamale pe hârtie, în proiectul de ordin se propune a fi dezvoltat și modulul electronic a declarației vamale a călătorului și a foii complementare prin tehnicile de prelucrare electronică, în corespundere cu prevederile articolului 6 din Codul vamal nr. 95/2021.  Față de cele relatate, menționăm că proiectul ordinului directorului Serviciului Vamal cu privire la aprobarea declarației vamale a călătorului și a foii complementare, cerințelor pentru formularul declarației vamale a călătorului și instrucțiunea de completare, depunere și validare a declarației vamale a călătorului are drept finalitate, stabilirea documentului – declarația vamală a călătorului, în care se înscriu date despre călător și bunurile aflate în bagajele personale și se utilizează la controlul vamal al bunurilor ce aparțin călătorului. |
| **3. Principalele prevederi ale proiectului şi evidențierea elementelor noi** |
| Prevederile proiectului de ordin reglementează declarația vamală a și a foii complementare, cerințelor pentru formularul declarației vamale a călătorului și instrucțiunea de completare, depunere și validare a declarației vamale a călătorului pe suport de hârtie, cu propunerea de a fi dezvoltat și în modulul electronic.  Prevederile de bază sunt:   * Aprobarea declarației vamale a călătorului cu instrucțiunea de completare pe verso și a foii complementare. În astfel de model, călătorul va avea posibilitatea să se documenteze cu instrucțiunea de completare și răspunderea care poate surveni în cazul furnizării unro date incorecte sau incomplete; * Aprobarea cerințelor pentru formularul declarației vamale a călătorului, ce determină dimensiunile formularului declarației, numărul de exemplare și alte cerințe pentru tipărire; * Aprobarea instrucțiunii de completare, depunere și validare a declarației vamale, ce explică modul de completare a declarației vamale și a foii complementare pentru fiecare compartiment și acțiunile de validare a declarației vamale și a foii complementare, ca urmare a acceptării de către funcționarul vamal a declarației vamale și a foii complementare. |
| **4. Fundamentarea economico-financiară** |
| Proiectul ordinului nu necesită cheltuieli financiare şi alocarea mijloacelor financiare din bugetul de stat.  Alocări financiare pentru seturile de formulare pe suport de hârtie vor fi necesare urmare definitivării declarației vamale a călătorului cu instrucțiunea pe verso și foaia complementară, aprobării ordinului și intrării în vigoare. |
| **5.** **Modul de încorporare a actului în cadrul normativ în vigoare** |
| Nu este necesar de modificat sau abrogat careva acte normative. |
| **6. Avizarea şi consultarea publică a proiectului** |
| În conformitate cu Legea nr.239/2008 privind transparența în procesul decizional proiectul de ordin a fost supus consultărilor publice, prin anunțul de publicare pe pagina web a Serviciului Vamal, rubrica „Consultări publice”. Totodată, proiectul de ordin va fi remis autorităților publice pentru avizare. |
| **7. Constatările expertizei anticorupție** |
| Nu este necesar |
| **8.** **Constatările expertizei juridice** |
| Proiectul de ordin va fi remis Ministerului Justiției pentru avizare și expertizare, Ministerului Finanțelor pentru avizare. |
| **9.** **Constatările altor expertize** |
| Nu este necesar |

**Director Igor TALMAZAN**